ಕುಮಟಾದ 3 ವರ್ಷದ ಬಾಲಕನಿಂದ ಇಂಡಿಯಾ ಬುಕ್ ಆಫ್ ರೆಕಾರ್ಡ್

ಕಾರವಾರ: ಉತ್ತರ ಕನ್ನಡ ಜಿಲ್ಲೆಯ ಕುಮಟಾ ನಗರದ ಅನಿತಾ-ಸಂತೋಷ್ ನಾಯ್ಕ ದಂಪತಿಯ ಮೂರು ವರ್ಷದ ಏಳು ತಿಂಗಳು ಪುತ್ರ ಸಂಪ್ರೀತ್ ಅತೀವ ಜ್ಞಾಪಕ ಶಕ್ತಿ ಮೂಲಕ ಇಂಡಿಯನ್ ಬುಕ್ ಆಫ್ ರೆಕಾರ್ಡ್ ದಾಖಲೆ ಬರೆದಿದ್ದಾನೆ.

ಮೂರು ವರ್ಷ ಏಳು ತಿಂಗಳ ಈ ಪುಟ್ಟ ಬಾಲಕ ಭಾರತದ ರಾಜ್ಯಗಳ ರಾಜಧಾನಿ ಹೆಸರು, ರಾಷ್ಟ್ರಗಳ ರಾಜಧಾನಿ, ನ್ಯಾಷನಲ್ ಸಿಂಬಲ್, ಕನ್ನಡ, ಇಂಗ್ಲೀಷ್, ಹಿಂದಿ ಭಾಷೆಯಲ್ಲಿ ಸಂಖ್ಯೆಗಳು, ದೇಹದ ಎಲ್ಲಾ ಭಾಗಗಳ ಹೆಸರು ಹೇಳುತ್ತಾನೆ. ಜೊತೆಗೆ ಕನ್ನಡ, ಇಂಗ್ಲಿಷ್, ಹಿಂದಿ ಅಕ್ಷರಗಳನ್ನು ಹೇಳುವುದು ಮತ್ತು ಗುರುತಿಸಿ ಬರೆಯುತ್ತಾನೆ. ರಾಷ್ಟ್ರೀಯ, ಅಂತರಾಷ್ಟ್ರೀಯ ನಾಯಕರ ಹೆಸರು, ರಾಷ್ಟ್ರಗೀತೆ ಹೇಳುತ್ತಾನೆ.

ಈವರೆಗೂ ಅಂಗನವಾಡಿಗೂ ಹೋಗದ ಈ ಪುಟ್ಟ ಬಾಲಕನಿಗೆ ತಾಯಿ ಅನಿತಾ ಸಂತೋಷ್ ನಾಯ್ಕರವರೇ ಶಿಕ್ಷಕರಾಗಿದ್ದಾರೆ. ಇವರ ಮಾರ್ಗದರ್ಶನದಲ್ಲಿ ಈತ ಎಲ್ಲವನ್ನೂ ನೆನಪಿಟ್ಟುಕೊಂಡು ಗುರುತಿಸಿ, ಬರೆಯುವ ಜೊತೆ ಅಕ್ಷರದಲ್ಲಿ ಸಹ ಬರೆಯುತ್ತಾನೆ. ಈತನ ಅತೀವ ಜ್ಞಾಪಕ ಶಕ್ತಿ ಕಾರಣದಿಂದ ಇಂಡಿಯೋ ಬುಕ್ ಆಫ್ ರೆಕಾಡರ್ವ ನಲ್ಲಿ ದಾಖಲೆ ಬರೆದಿದ್ದಾನೆ. ತಾಯಿಯ ಆರೈಕೆಯಲ್ಲಿ ಅತೀವ ಜ್ಞಾಪಕ ಶಕ್ತಿಯ ಕನಿಯಾಗಿರುವ ಈತನನ್ನು ಐ.ಪಿ.ಎಸ್ ಮಾಡಬೇಕು ಎನ್ನುವ ಹಂಬಲ ಇವರ ಪೋಷಕರದ್ದು. ಈ ಚಿಕ್ಕ ವಯಸ್ಸಿನಲ್ಲಿಯೇ ಇಂಡಿಯನ್ ಬುಕ್ ಆಫ್ ರೆಕಾರ್ಡ್ ಮಾಡಿದ್ದು ಈತನ ಸಾಧನೆಗೆ ಸ್ಥಳೀಯರು ಮೆಚ್ಚಿಗೆ ವ್ಯಕ್ತಪಡಿಸಿದ್ದಾರೆ.